— 122 — 



vandsstadiet og uden Blomstersætning. Den angives næsten altid 

 at vokse i rindende Vand, medens Oe. aquatica har hjemme i 

 Damme, Grøfter o. 1. stillestaaende Vande. — 



Af Planter med findelte Undervandsblade er der i vor Flora 

 kun én, som kan forveksles med disse to Oenanthe-Ärier, naar man 

 blot har det sterile Undervandsstadium for sig; det er Sium lati- 

 folium. Dog kendes denne Plante let paa, at den vegetative For- 

 mering foregaar ved Knopdannelse paa Rødderne, saaledes som 

 E. Warming 1 ) har paavist, ikke ved Udløbene eller andre omdan- 

 nede Stængler. Ogsaa de findelte Blade alene kan kendes fra 

 Oenanthe-Bladene bl. a. paa, at de yderste Afsnit er mere udspær- 

 rede hos Sium: de danner en næsten ret Vinkel med deres Moder- 

 afsnit, medens Vinklen hos Oe. aq. og endnu mere hos Oe. fluv. er 

 betydeligt under den halve Værdi. — 



Det berørtes ovenfor, at Oe. fluviatilis og Oe. aquatica afveg fra 

 hinanden i morfologisk Henseende (Skudbygning) og Varighed. For- 

 holdet er imidlertid ikke saa lige til, som man skulde tro, naar 

 man læser, hvad Glück skriver (1. c, p. 431): „Die Wasserform 

 der Oe. fluv. lebt das ganze Jahr ununterbrochen fort, die der Oe. 

 aq. entwickelt sich normalerweise nur in bestimmten Perioden. Oe. 

 fluv. besitzt stets lange, dünne, horizontal im Wasser oder im Schlamm 

 liegende Sprosse; Oe. aq. jedoch besitzt stets senkrecht stehende 

 Sprosse," og (p. 440): „Diese letzteren [o: die Wasserformen der 

 Oe. aq.'] besitzen jedoch stets eine kurze, gestauchte und senkrechte 

 Achse, während die Wasserformen der Oe. fluv. in jedem Stand- 

 ort lange horizontale Sprosse besitzt, die entweder im Wasser fluten 

 oder im Schlamm liegen und die sich aus vielen, häufig bewurzelten 

 Internodien zusammensetzten. " 



Uagtet det ikke siges udtrykkeligt, fremgaar det dog ganske 

 tydeligt af de citerede Sætninger, at Oe. aquatica efter Glück's 

 Mening ikke har nogen vegetativ Formering ved Udløbere eller 

 nedliggende Skud. Han omtaler slet ikke, om den i det hele taget 

 er i Stand til at formere sig vegetativt, men synes ikke at kunne 

 mene, at det er Tilfældet, naar han stadig taler om en lodret 

 staaende, kort Stamme hos det ikke-blomstrende Undervandsstadie. 

 Da jeg selv ikke vidste, hvordan det forholdt sig med dette Spørgs- 

 maal og i det hele med Plantens Varighed, og da mundtlige Fore- 

 spørgsler hos andre Botanikere heller ikke gav klar Besked, saa jeg 



*) E. Warming: Smaa biologiske og morfologiske Bidrag. Botanisk Tids- 

 skrift, Bd. 9, p. 107, 1876. 



